Maribor, 10.09.2014

**Zapisnik 6. redne seje ŠS MF UM z dne 10.09.2014**

Seja je potekala v sredo, dne 10. 09. 2014 ob 10.00 uri v študentskih prostorih, v 2. nadstropju stavbe MF UM.

Prisotni so bili:

* Člani ŠS MF: Eva Nike Cvikl, prodekanja za študentska vprašanja na MF UM, Tadej Petek - sekretar MF UM, Tadej Horvat – predsednik 6. letnika, Nejc Bukovnik – predstavnik 6. letnika, Una Mršić – predsednica 5. letnika, Dobruška Černela – predsednica 4. letnika, Monika Marković – predsednica 3. letnika, Boštjan Muminović – predsednik 2. letnika, Tadej Petreski – predstavnik 2. letnika, Vid Delopst – predsednik 1. letnika
* Ostali: Tadej Jalšovec – član SŠ UM, Suzana Bračič, Andreja Kauran

Odsotni povabljeni:

* Člani ŠS: Jure Terglav – predstavnik 5. letnika, Denis Sraka – predstavnik 4. letnika, Špela Pintar – predstavnica 3. letnika, Anja Cestnik – predstavnica 1. letnika
* Ostali: Ines Kebler – predsednica DŠMM, Monika Soboča – članica ŠS UM

Dnevni red:

1. Potrditev dnevnega reda

2. Potrditev zapisnikov

3. Habilitacije

4. Aktualna študentska problematika

5. Razno

**Ad. 1 – Potrditev dnevnega reda**

Prodekanja predstavi popravljen dnevni red 6. redne seje.

**SKLEP 1:**

**Študentski svet MF UM soglaša z dnevnim redom 6. Redne seje. (9 Za/ O proti/0 vzdržanih)**

**Ad. 2 – Potrditev zapisnikov**

Prodekanja predstavi zapisnike, ki so jih člani ŠS MF UM dobili predhodno po spletu.

**SKLEP 2:**

**Študentski svet MF UM potrdi zapisnike 5. redne in 5. izredne seje. (9/0/0)**

Seji se ob 10.10 pridruži Tadej Horvat.

**Ad. 3 - Habilitacije**

Na ŠS MF UM je prišla prošnja za podajo mnenja o pedagoškem delu Aljaža Hojskega, dr. med., ki je vložil vlogo za drugo izvolitev v naziv asistent za predmetno področje »kirurgija«.

Prodekanja pove, da so rezultati študentske ankete nadpovprečni.

Una Mršič Pove, da približa kliniko študentom, Tadej Horvat pa pove mnenja študentov 6. letnika, da so zadovoljni z njegovim pedagoškim delom. Monika Markovič pove, da je dober mentor pri seminarjih ter da dobro sestavlja kolokvije.

**SKLEP 3:**

**Študentski svet MF UM daje pozitivno mnenje o pedagoškem delu kandidata Aljaža Hojskega, dr. med., ki je vložil vlogo za drugo izvolitev v naziv asistent za predmetno področje “kirurgija”. (10/0/0)**

Na ŠS MF UM je prišla prošnja za podajo mnenja o pedagoškem delu Teodorja Pevca, dr. med., ki je vložil vlogo za tretjo izvolitev v naziv asistent za predmetno področje »kirurgija«.

Prodekanja pove, da so ocene študentske ankete nadpovprečne.

Monika Markovič pove, da zanimivo razlaga in je dober pedagoški delavec. Tadej Horvat pove, da je študent 6. letnika, ki je pri njem opravljal vaje, z njim zelo zadovoljen.

**SKLEP 4:**

**Študentski svet MF UM daje pozitivno mnenje o pedagoškem delu kandidata Teodorja Pevca, dr. med., ki je vložil vlogo za tretjo izvolitev v naziv asistent za predmetno področje “kirurgija”. (10/0/0).**

**Ad. 4 – Aktualna študentska problematika**

Prodekanja pove, da so študentje sedanjega 1. letnika zbrali več kot 90 podpisov za obdržanje asist. Otilije Petek kot asistentko za predmetno področje biologija celice. Na ŠS MF je na pobudo dekana prišel poziv, da ŠS MF UM ponovno pretehta svojo odločitev glede negattivnega mnenja.

Vid Delopst pove, da je asist. Otilija Petek na vajah večkrat študentom poudarila, tudi njemu osebno, da razume, da je na fakulteti nezaželjena, ampak da je presenečena nad negativnim mnenjem študentov. Seznam podpisov je bil narejen brez njega, meni pa, da je razlog nenadne naklonjenosti študentov njena popustljivost pri nadzorovanju kolokvija iz vaj iz biokemije.

Prodekanja pove, da se delovna pogodba za določen čas asist. Otiliji Petek v vsakem primeru poteče z koncem študijskega leta 2013/2014, ŠS MF UM pa odloča le o zadevi habilitacije. Monika Markovič pove, s čemer se Vid Delopst tudi strinja, da je v zadnjih mesecih očitno nestrinjanje med nosilko predmeta in asist. Petek, tudi vpričo študentov.

Prodekanja pove, da bo problematika predstavljena tudi na naslednjem sestanku Senata MF UM. Pogovarjala se je tudi z dvema študentkama 1. letnika in ju vprašala, kako je prišlo do teh podpisov. Ena izmed študentk ji je razložila, da se je asist. Otilija potožila študentki, da bo brez njihove podpore ostala brez službe, ob čem je iz sočutja pozvala svoje sošolce k zbiranju podpisov.

**SKLEP 5:**

**Študentski svet MF UM je v habilitacijskem postopku asist. Otilije Petek svoje mnenje že podal, zato se do naknadno pridobpljenih podpisov ne bo opredelil. (10/0/0)**

Dekan MF UM je pozval ŠS MF UM, naj se opredeli o kvaliteti pedagoškega dela doc. dr. Gregorja Pivca, ki ima oceno študentske ankete -0,23.

Boštjan Muminovič pove, da je edino negativno mnenje, ki ga je dobil, da se je doc. Gregor Pivec do študentov na vpogledu neprimerno obnašal – jim očital neznanje in pomankljivo učenje na nedostojen način. Sam z njim ni imel slabih izkušenj.

Vid Delopst pove, da je pri njih bil zelo dober predavatelj z izjemnim znanjem in razumevanjem do študentov. Omogočil je dodatne izpitne roke ter tudi organiziral izlet na Dunaj v okviru predmeta zgodovina medicine.

Boštjan Muminovič pove, da je bilo dosti negativnih mnenj, ker se študentom predmet ni zdel pomemben in bolj nepotreben, zato so kategorično dali negativno mnenje.

**SKLEP 6:**

**Študentski svet MF UM je na podlagi opisnih mnenj v splošnem zadovoljen z delom doc. dr. Gregorja Pivca, vendar bi glede na negativno oceno ankete želel počakati do rezultatov prihodnje ankete, preden se dokončno opredeli. (10/0/0)**

Tadej Horvat pove, da mu prof. dr. Breda Pečovnik Balon ne odgovarja na emaile glede dodatnega izpitnega roka, ki ji ga je poslal julija in avgusta. Prodekanja v tej zadevu svetuje, da se osebno oglasi pri dr. Pečovnik Balon.

Prodekanja pove, da bo na naslednji redni seji potrebno izvoliti tudi nove člane CIMa.

**Ad. 5**

Na ŠS MF UM je prišla prošnja po odobritvi sredstev

**Študentski svet MF UM na podlagi Programa dela in finančnega načrta ŠS MF UM za leto 2014 in skladno z določili Sporazuma št. 16/2014-SPO ter sklepa PO MF UM, ki določa sofinanciranje ŠS MF UM, odobri iz sredstev za interesno dejavnost znesek v skupni vrednosti 500 evrov. Sredstva se nakažejo na transakcijski račun Društva študentov medicine Maribor št. SI56 04515-0001186915 za naslednje projekte:**

**- DocFest 500 €**

**Društvo študentov medicine Maribor je po opravljenih projektih dolžno posredovati ustrezna poročila na obrazcih, ki mu bodo posredovani, in na vsaj 1 enem mestu navesti, da projekt sofinancira Študentski svet Univerze v Mariboru. (10/0/0).**

Tadej Jalšovec poroča o seji Komisije za študijske zadeve. Pove, da bodo pogoji za izjemne vpise v višji letnik ostali enaki kot prejšnje leto. To so za 1. letnik vsi pogojni izpiti ter vsi kolokviji (razen CNS) in iz anatomije in kolokvij iz histologije z embriologijo. Če ima kdo izmed študentov vprašanja glede pogojnega vpisa, se lahko obrne na Tadeja Jalšovca. Rok je do 19.09 do 19. ure.

Monika Markovič vpraša, ali bi lahko bili znani pogoji za izjemni vpis eno leto vnaprej. Tadej Jalšovec odgovori, da bo se bo glede tega pozanimal.

Tadej Jalšovec opozori, da lahko študentje, ki ponavljajo letnik, dokler ne naredijo obveznosti, zaradi katerih ponavljajo letnik, opravljati obveznosti višjega letnika.

V nadaljevanju Tadej Jalšovec pove, da je na Komisijo za študijske zadeve prišel predlog, da bi študentje 6. letnika lahko namesto vaj, po želji opravljali raziskovalno dejavnost v okviru 10 ECTS točk.

S prihodnjim letom bo podaljšan rok za prijavo na izpit preko sistema AIPS na 8 dni in rok za odjavo 3 dni. Če se študent ne odjavi in izpita ne opravlja, ima 5 delovnih dni časa, da predloži dokazilo o razlogu odstopa od izpita.

Seja se zaključi ob 11.45.